1875-جي ايلين 22 اييولوندان 1877-جي ايلين 29 سئنتيابرينا قدر چاپيني داوام ائتديرن "اکينچي "  آيدا ايکي دفعه  300-400 تيراژلا نشر اولونوردو. بو ايللر عرضينده قزئتين 56 نؤمره‌سي چيخميشدير. " اکينچي " قزئتينده نجف بيگ وزيروو ون، عسگر آغا گوراني‌ نين موسکوا دان، محمدتاغي عليزاده شيرواني‌ نين شاماخيدان، حئيدري‌نين دربند دن گؤندرديکلري مکتوبلار، سئييد عظيم شيرواني نين شئعيرلري و ميرزه فتعلي آخوندوو ون  " وکيلي-نامعلوم ميلّت "  ايمضاسي ايله مقاله‌لري درج اولونوردو. حسن بيگ زردابي‌نين ياراتديغي " اکينچي "  قزئتي نين دستي-خطي اساسا بير ايدئيا اوزرينده قورولموشدو. زردابي و اونونلا بيرليکده بو قزئتده چاليشان بير سيرا معاريف‌پرور، دئموکراتيک ناشيرلر شرقين گئريليگيني، بطالت و سوست‌لوگونو حقيقي آزادليغين اولماماسيندا گؤروردولر. اونلار اؤز سؤزلريني دولايي يوللا اولسا بئله، بو قزئت واسيطه‌سي ايله خالقا چاتديرا بيليرديلر. او دؤورده خالقين باشا دوشه‌جگي ساده ديلده يازيلان بو قزئتده بئله فيکيرلرين سسلنمه‌سي طبيعي کي، آذربايجاني اسارت آلتيندا ساخلايان ايمپئرييا مأمورلاريني جيدي ناراحات ائديردي.